สังคมข่าวหุ้น
*ฟันด์โฟลว์ หรือแรงซื้อจากนักลงทุนต่างประเทศยังแรง วานนี้ซื้ออีก 967 ล้านบาท สมทบกับนักลงทุนสถาบันที่ซื้อ 1,396 ล้านบาท ดันดัชนีพุ่ง 20.37 จุด ปิด 1,438.32 จุด เหนือแนวต้าน 1,430 จุด ส่วนรายย่อยต่างพากันตกขบวน ส่วนแนวโน้มวันนี้ ยังมีโอกาสปรับขึ้นต่อไปได้ แนวรับ 1,430 จุด แนวต้าน 1,450 จุด แต่ยังต้องติดตามผลการประชุมกลุ่มประเทศผู้ส่งออกน้ำมัน และชาติพันธมิตร หรือโอเปกพลัส ด้วย เพราะส่งผลต่อหุ้นกลุ่มน้ำมันโดยตรง
3 ธ.ค. 2563

คาเฟอีน
*ฟันด์โฟลว์ หรือแรงซื้อจากนักลงทุนต่างประเทศยังแรง วานนี้ซื้ออีก 967 ล้านบาท สมทบกับนักลงทุนสถาบันที่ซื้อ 1,396 ล้านบาท ดันดัชนีพุ่ง 20.37 จุด ปิด 1,438.32 จุด เหนือแนวต้าน 1,430 จุด ส่วนรายย่อยต่างพากันตกขบวน ส่วนแนวโน้มวันนี้ ยังมีโอกาสปรับขึ้นต่อไปได้ แนวรับ 1,430 จุด แนวต้าน 1,450 จุด แต่ยังต้องติดตามผลการประชุมกลุ่มประเทศผู้ส่งออกน้ำมัน และชาติพันธมิตร หรือโอเปกพลัส ด้วย เพราะส่งผลต่อหุ้นกลุ่มน้ำมันโดยตรง
*บมจ.บริหารสินทรัพย์ กรุงเทพพาณิชย์ BAM โบรกฯ ทุกสำนักต่างฟันธง แบบนั่งยัน นอนยัน หรือพนันกันแบบ 100 บาท เอาขี้หมากองเดียว คือ จะเข้าคำนวณในดัชนี SET50 รอบครึ่งปีแรก 2564 อย่างแน่นอน แถมราคาหุ้นตอนนี้ยังมีอัพไซด์เหลือเยอะมาก จากผลประกอบการผ่านจุดต่ำสุดไปแล้ว ส่วนไตรมาส 4 นี้จะฟื้นตัว และปี 2564 ใส่เกียร์ห้า เดินหน้าเต็มตัว เปิดไฟวิ่งชิดขวามีรถหวอเปิดไฟวิ่งนำทางมาเลย ส่วนราคาหุ้น สัญญาณทางเทคนิคยังเป็นขาขึ้น
*ส่วนอีกสองหุ้นจะได้เข้า SET50 ด้วย คือ บมจ.เดลต้า อีเลคโทรนิคส์ (ประเทศไทย) DELTA และ บริษัท คอมเซเว่น จำกัด (มหาชน) COM7 แต่ราคาสองหุ้นนี้ ขึ้นมาแบบเป็นจรวดแล้ว อาจจะมีอัพไซด์เหลือไม่มาก หรือหากจะเข้าลงทุน ก็ต้องรอจังหวะย่อตัว พักฐานลงมาหน่อย หากฝืนซื้อตามเจ้ามือไป จะติดยอดดอยนะ ต้องมาซื้อเพิ่มเพื่อถัวเฉลี่ยต้นทุนกันอีก หรือไม่ก็ทนถือยาวข้ามไปปีหน้าโน่นเลย อ้อ….ส่วน JMART บมจ.เจ มาร์ท ของเสี่ยตุ้ม – อดิศักดิ์ สุขุมวิทยา จะเข้าคำนวณ SET100 แน่นอนเช่นกัน เป้าหมาย มาร์เก็ตแคป 5 หมื่นล้านบาท เพื่อเข้าไปโลดแล่นใน SET50  อาจมาเร็วกว่าที่คาดไว้
*IRPC บมจ.ไออาร์พีซี ราคาหุ้นวิ่งทะลุ 3.00 บาท ขึ้นมาปิด  3.06 บาทต่อหุ้น สูงสุดในรอบ 10 เดือน หลังอุตสาหกรรมปิโตรเคมีกำลังวกกลับสู่ช่วงขาขึ้น และถือเป็นการต้อนรับ “ชวลิต ทิพพาวนิช” ที่เพิ่งขึ้นประจำตำแหน่ง ประธานเจ้าหน้าที่บริหารและกรรมการผู้จัดการใหญ่ คนใหม่เอี่ยมอ่อง มีผลเมื่อ 1 ธันวาคมที่ผ่านมานี้เอง ตอนนี้ก็ปูเสื่อรอฟังวิสัยทัศน์ แผนงานต่าง ๆ  ว่าจะออกมาอย่างไร เพื่อเรียกความเชื่อมั่นจากนักลงทุนให้กลับเข้ามาเทรดกันสนั่นทุ่งเหมือนก่อนหน้านี้
*TISCO บมจ.ทิสโก้ไฟแนนเชียลกรุ๊ป เป็นหุ้นที่ทั้งกองทุน และต่างชาติแย่งกันเข้าซื้อฝุ่นตลบ ชิงไหวชิงพริบกัน เผลอแป๊บเดียวราคาหุ้นขึ้นมาอยู่เหนือ 80.00 บาท  วานนี้ปิด 83.50 บาท สูงสุดในรอบเกือบ 9 เดือน เพราะเป็นหุ้นแบงก์ที่มีการตั้งการ์ดแน่นเปรี๊ยะ เงินกองทุนสูงลิ่ว Coverage ratio เกือบ 200% BIS ratio สูง 20-21% แนวโน้มไตรมาส 4 ปีนี้จะออกมาดีกว่าไตรมาส 3 ตั้งสำรองลดลง ปันผลยังสูง (ผลตอบแทนเฉลี่ย 8-9% ส่วนปี 2564 มีโอกาสราคากลับขึ้นมายืนเหนือ 100 บาทอีกครั้ง
*ปฐมา พรประภา เอ็มดี บมจ.ฐิติกร หรือ TK ไล่ซื้อหุ้นตัวเองเพื่อเรียกความเชื่อมั่นจากนักลงทุน ล่าสุด บิ๊กล็อต 2 รอบในไตรมาสเดียว เข้าซื้อรอบแรกที่ราคาเฉลี่ย 7.00 บาท จำนวน 2,183,700 หุ้น และรอบ 2 ราคาเฉลี่ย 7.75 บาท เพิ่มอีก 893,900 หุ้น รวมถือครองหุ้น TK หลัง 2 บิ๊กล็อตกว่า 30,644,267 หุ้น ราคาเฉลี่ย 7.22 บาทต่อหุ้น แสดงให้เห็นถึงความมั่นใจในศักยภาพการดำเนินธุรกิจ โดยเฉพาะโอกาสการขยายตัวในต่างประเทศ
*นายแบงก์ซามูไร – เซอิจิโระ อาคิตะ CEO แบงก์กรุงศรีฯ BAY เป็นผู้นำขับเคลื่อนกรุงศรีให้เป็นสถาบันการเงินที่ร่วมพัฒนาประเทศทุกมิติ !!! ล่าสุด ติดตั้งเครื่องกำจัดและแปรเศษอาหารที่ใช้เทคโนโลยีชีวภาพในการย่อยสลายขยะเศษอาหารจากห้องอาหารพนักงานให้เป็นปุ๋ยอินทรีย์คุณภาพสูงเพื่อใช้ในเชิงเกษตรกรรม ลดขยะจากอาหารได้ 90% ภายในเวลา 24 ชั่วโมง แถมยังช่วยสร้างอาหารบำรุงพืชและช่วยลดปริมาณก๊าซเรือนกระจกที่สร้างผลกระทบเชิงลบต่อสภาพแวดล้อมอีกด้วย โดยอยู่ภายใต้โครงการ Krungsri Zero Waste
*บริษัท พีทีจี เอ็นเนอยี จำกัด (มหาชน) PTG สัญญาณเทคนิคสวยจริง ๆ หลังจากราคาวิ่งขึ้นมา 3 วัน แล้ววานนี้หยุดพักที่  18.30 บาท ประเมินแนวรับ 18.00 บาท  แนวต้าน 18.80-19.00 บาท ส่วนแนวโน้ม ไตรมาส 4/2563 เติบโตแรงแน่นอน จากยอดขายน้ำมันโต 8-12% ค่าการตลาดน้ำมันยังทรงตัวสูง ธุรกิจไบโอดีเซลยังโต จากดีมานด์ บี100 และราคาน้ำมันปาล์มดิบที่ยังทรงตัวสูงต่อเนื่อง P/E ปี 2564 เท่ากับ 17.1 เท่า